হাওড়া জেলা
১৯৩৭ সালে হাওড়া জেলা একটি স্বতন্ত্র জেলা হিসেবে আত্মপ্রকাশ করে। ১৯৬৩ সালে এই জেলাটি প্রেসিডেন্সি বিভাগের অন্তর্ভুক্ত হয়। হাওড়া জেলা বৃহৎ ও মাঝারি শিল্পের জন্য বিখ্যাত। জেলার হুগলি নদীর তীরবর্তী শহরগুলি কার্পাস বয়ন, পাট, ধাতুশিল্প, কাগজ প্রভৃতি শিল্পে বিশেষ সমৃদ্ধ। হাওড়া পৌরসংস্থা পশ্চিমবঙ্গের ছয়টি পৌরসংস্থার অন্যতম। ঐতিহাসিক উদ্ভিদ উদ্যান আচার্য জগদীশচন্দ্র বসু বটানিক্যাল গার্ডেন ও রামকৃষ্ণ মিশনের প্রধান কার্যালয় বেলুড় মঠ এই জেলার প্রধান পর্যটন কেন্দ্র।
হাওড়া জেলা
হাওড়া সদর মহকুমা গঠিত হয়েছে হাওড়া পৌরসংস্থা, বালি পুরসভা এবং বালি-জগাছা, ডোমজুর, পাঁচলা, সাঁকরাইল ও জগৎবল্লভপুর ব্লক নিয়ে। উলুবেড়িয়া মহকুমা গঠিত হয়েছে উলুবেড়িয়া পুরসভা এবং উলুবেড়িয়া-১, উলুবেড়িয়া-২, আমতা-১, আমতা-২, উদয়নারায়ণপুর, বাগনান-১, বাগনান-২, শ্যামপুর-১ ও শ্যামপুর-২ ব্লক নিয়ে।